CELEX: 32011R0192
Language: mt
Date: 2011-02-25 00:00:00
Title: Regolament tal-Kummissjoni (UE) Nru 192/2011 tal- 25 ta’ Frar 2011 li jistabilixxi miżuri speċjali li għandhom x’jaqsmu mal-għajnuna għall-ħżin privat tal-laħam tal-majjal stabbilit mir-Regolament (UE) Nru 68/2011

26.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 53/65
            
         REGOLAMENT TAL-KUMMISSJONI (UE) Nru 192/2011
   tal-25 ta’ Frar 2011
   li jistabilixxi miżuri speċjali li għandhom x’jaqsmu mal-għajnuna għall-ħżin privat tal-laħam tal-majjal stabbilit mir-Regolament (UE) Nru 68/2011
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dispożizzjonijiet speċifiċi għal ċerti prodotti agrikoli (ir-Regolament Waħdieni dwar l-OKS) (1),
   Wara li kkunsidrat ir-Regolament tal-Kummissjoni (KE) Nru 826/2008 tal-20 ta’ Awwissu 2008 li jipprovdi regoli komuni għall-għotja ta’ għajnuna għall-ħażna privata ta’ ċerti prodotti agrikoli (2), u b’mod partikolari Artikolu 23(3) tiegħu,
   Billi:
   
               (1)
            
            
               Eżami tas-sitwazzjoni indika li hemm ir-riskju li jkun hemm għadd eċċessivament kbir ta’ applikazzjonijiet għall-iskema ta’ għajnuna għall-ħżin privat tal-laħam tal-majjal li ġiet introdotta mir-Regolament tal-Kummissjoni (UE) Nru 68/2011 it-28 ta’ Jannar 2011 li jiffissa bil-quddiem l-ammont tal-għajnuna għall-ħżin privat tal-laħam tal-majjal (3).
            
         
               (2)
            
            
               Għalhekk, hu meħtieġ li l-applikazzjoni tal-iskema stabbilita bir-Regolament (UE) Nru 68/2011, tiġi sospiża u li jiġu miċħuda l-applikazzjonijiet inkwistjoni.
            
         
               (3)
            
            
               Sabiex tiġi evitata l-ispekulazzjoni, dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea,
            
         ADOTTAT DAN IR-REGOLAMENT:
   Artikolu 1
   1.   L-applikazzjoni tar-Regolament (UE) Nru 68/2011 hija b’dan sospiża għall-perjodu mis-27 ta’ Frar 2011 sal-4 ta’ Marzu 2011. L-applikazzjonijiet għall-konklużjoni tal-kuntratti ppreżentati matul dan il-perjodu ma għandhomx jintlaqgħu.
   2.   L-applikazzjonijiet ippreżentati mit-22 ta’ Frar 2011, li l-aċċettazzjoni tagħhom tkun ġiet deċiża matul il-perjodu msemmi fil-paragrafu 1, huma b’dan miċħuda.
   Artikolu 2
   Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-25 ta’ Frar 2011.
      
         
            Għall-Kummissjoni, f'isem il-President,
         José Manuel SILVA RODRÍGUEZ
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 299, 16.11.2007, p. 1.
   
      (2)  ĠU L 223, 21.8.2008, p. 3.
   
      (3)  ĠU L 26, 29.1.2011, p. 2.